CELEX: 52003PC0149
Language: da
Date: 2003-03-27
Title: Forslag til Rådets afgørelse om ændring af Rådets afgørelse af 16. december 1980 om oprettelse af det rådgivende udvalg for fusionsprogrammet

Avis juridique important

|

52003PC0149

Forslag til Rådets afgørelse om ændring af Rådets afgørelse af 16. december 1980 om oprettelse af det rådgivende udvalg for fusionsprogrammet  /* KOM/2003/0149 endelig udg. */  

Forslag til RÅDETS AFGØRELSE om ændring af Rådets afgørelse af 16. december 1980 om oprettelse af det rådgivende udvalg for fusionsprogrammet(forelagt af Kommissionen)BEGRUNDELSE1. Der blev ved Rådets afgørelse af 16. december 1980 oprettet et rådgivende udvalg for fusionsprogrammet. Dets forretningsorden omfatter et vægtet afstemningssystem, som er blevet ændret efter hver tiltrædelse af nye medlemsstater.2. Det rådgivende udvalg for fusionsforskning (CCE-FU), som blev oprettet ved artikel 6, stk. 2, i Rådets beslutning 1999/175/Euratom, vedtog i juni 2002 enstemmigt at ændre sit afstemningssystem, så det kom til at svare til det vægtede afstemningssystem, der benyttes i forbindelse med Den Europæiske Fusionsudviklingsaftale (EFDA).3. I en erklæring til Rådets mødeprotokol af 30. september 2002 anerkendte Rådet og Kommissionen CCE-FU's enstemmige vedtagelse af forslaget om at ajourføre det vægtede afstemningssystem, der benyttes i det udvalg, som omtales i artikel 6, stk. 2, i Rådets beslutning om vedtagelse af særprogrammet (Euratom) 2002-2006, når det beskæftiger sig med fusionsspørgsmål.4. Under henvisning til den førnævnte erklæring til Rådets mødeprotokol vil det nu være hensigtsmæssigt, at Kommissionen foreslår foranstaltninger med henblik på ændring af Rådets afgørelse af 16. december 1980 om oprettelse af det rådgivende udvalg for fusionsprogrammet.Til dette formål foreslår Kommissionen, at Rådets afgørelse af 16. december 1980 - senest ændret ved Rådets afgørelse 95/1/EF, Euratom, EKSF af 1. januar 1995, særlig afsnit 14 om det vægtede afstemningssystem, ændres således som CCE-FU har vedtaget, og som Rådet har registreret den 30. september 2002.Forslag til RÅDETS AFGØRELSE om ændring af Rådets afgørelse af 16. december 1980 om oprettelse af det rådgivende udvalg for fusionsprogrammetRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Atomenergifællesskab, særlig artikel 7, stk. 1,under henvisning til forslag fra Kommissionen, ogud fra følgende betragtninger:(1) I artikel 6, stk. 2, i Rådets beslutning 2002/837/Euratom [1] om vedtagelse af et særprogram (Euratom) for forskning og uddannelse på området kerneenergi (2002-2006) hedder det, at Kommissionen, med henblik på gennemførelsen af særprogrammet, bistås af et rådgivende udvalg, og at udvalgets sammensætning og de nærmere regler og procedurer, der gælder for det, når det drejer sig om forhold, der vedrører fusion, er de samme som i Rådets afgørelse af 16. december 1980 om det rådgivende udvalg for fusionsprogrammet.[1]  EFT L 294 af 29.10.2002, s. 74.(2) På Rådets møde den 30. september 2002 anerkendte Rådet og Kommissionen det rådgivende udvalg for fusionsforsknings (CCE-FU's) enstemmige vedtagelse af et ajourført vægtet afstemningssystem, der skal benyttes i det udvalg, som omtales i artikel 6, stk. 2, i Rådets beslutning 2002/837/Euratom, når det beskæftiger sig med fusionsspørgsmål.(3) På denne baggrund er det nu hensigtsmæssigt at ændre Rådets afgørelse af 16. december 1980 - senest ændret ved Rådets afgørelse 95/1/EF, Euratom, EKSF af 1. januar 1995 [2] - om oprettelse af det rådgivende udvalg for fusionsprogrammet i overensstemmelse hermed -[2]  EFT L 1 af 1.1.1995, s.1.TRUFFET FØLGENDE AFGØRELSE:Eneste artikelI afsnit 14 i Rådets afgørelse af 16. december 1980 om oprettelse af det rådgivende udvalg for fusionsprogrammet affattes de to sidste punktummer således:"Udtalelser angående punkt (g) i afsnit 5 ovenfor vedtages efter afstemningsregler, hvor stemmerne tildeles følgende vægt:Belgien  //  2Danmark  //  2Tyskland  //  5Grækenland  //  2Spanien  //  3Frankrig  //  5Irland  //  2Italien  //  5Luxembourg  //  1Nederlandene  //  2Østrig  //  2Portugal  //  2Finland  //  2Sverige  //  2Schweiz  //  2Det Forenede Kongerige  //  5I alt   //  44Til vedtagelse af en udtalelse kræves et flertal på 23 stemmer fra mindst otte delegationer."Udfærdiget i Bruxelles, den .På Rådets vegneFormand